Lee Strasberg

Lee Strasberg (født Israel Strassberg; 17. november 1901 i Budzanów i Østerrike-Ungarn, død 17. februar 1982) var en amerikansk teaterregissør, teaterprodusent, skuespillerinstruktør og skuespiller. Han ble født i Østerrike-Ungarn, men immigrerte til USA som barn og ble senere amerikansk statsborger. Strasberg var aktiv i teatermiljøet og startet selv flere teaterskoler. Han regnes av mange som nestoren innen amerikansk method acting. Strasberg døde 80 år gammel av hjerteinfarkt.

 Privatliv 
Israel Strassberg ble født 17. november 1901 i Budzanów i Østerrike-Ungarn (nå Budaniv i Ukraina). Da han var sju år gammel immigrerte han med familien til USA, der de bosatte seg på Lower East Side på Manhattan. En av Strasbergs brødre døde under spanskesyken i 1918. Strasberg sluttet på high school av økonomiske årsaker.

Strasberg var gift med skuespillerinnen Nora Krecaun fra 1926 til hun døde av kreft tre år senere. I 1934 giftet han seg med skuespillerinnen og skuespillerinstruktøren Paula Miller. Paret fikk barna Susan og John sammen. I 1966 døde Paula av hjerteinfarkt. Strasbergs tredje kone var skuespillerinnen Anna Mizrahi. Sammen med henne fikk han sønnene David og Adam.

Strasberg ble amerikansk statsborger i 1936. Da hans tidligere elev Marilyn Monroe døde i 1962, arvet han alle hennes personlige eiendeler, samt størstedelen av det øvrige dødsboet. Etter hans død arvet hans tredje kone, Anna, det som var igjen. Strasberg døde 17. februar 1982 i New York av hjerteinfarkt. Han er gravlagt på Westchester Hills Cemetery.

 Karriere 

 Skuespillerdebut 
Strasberg ble skuespiller i Chrystie Street Settlements dramagruppe og begynte å bruke navnet I. Lee Strasberg, senere bare Lee Strasberg. Han studerte skuespill under Richard Boleslawski, som hadde studert under den russiske skuespillerinstruktøren Konstantin Stanislavskij. Strasberg hadde sin profesjonelle debut som skuespiller i Processional, produsert av Theater Guild, i 1925.

 Utviklingen av «method acting» 
I 1931 grunnla Strasberg, Harold Clurman og Cheryl Crawford Group Theatre, som var inspirert av Stanislavskijs Moskva kunstnerteater. Teaterkollektivet inkluderte blant andre Elia Kazan, Stella Adler, Franchot Tone, Robert Lewis, John Garfield, Morris Carnovsky, Phoebe Brand, Lee J. Cobb og Ruth Nelson. I 1934 oppstod det intern splittelse da Adler, etter å ha studert med Stanislavskij i Paris, kunne opplyse at han hadde forkastet sitt tidligere fokus på skuespillerens indre følelsesliv, til fordel for en mer handlingsbasert teknikk. Adler mente at Strasberg feiltolket Stanislavskij, og konflikten fortsatte til Strasberg trakk seg ut av Group Theatre i 1937.

I 1947 opprettet Kazan, Lewis og Crawford Actors Studio, som Strasberg ble tilknyttet ett år senere. Fra 1951 og frem til sin død var han kunstnerisk leder for organisasjonen. Skuespillere som Al Pacino, Geraldine Page, Ben Gazzara, Patricia Neal, James Dean, Celeste Holm, Eli Wallach, Jane Fonda, Marilyn Monroe, Robert De Niro og Sally Field fikk opplæring av Strasberg. I 1966 startet han Actors Studio West i Los Angeles, og i 1969 startet han Lee Strasberg Theatre and Film Institute i New York og Los Angeles. Strasberg regnes av mange som nestoren innen amerikansk method acting.

 Broadway 
Alle produksjonene i punktlisten er teaterstykker og originale produksjoner, med mindre noe annet er spesifisert.

 Processional (1925) – Skuespiller
 The Garrick Gaieties (1925) – Skuespiller
 The Chief Thing (1926) – Skuespiller
 Four Walls (1927) – Skuespiller
 The Vegetable (1929) – Regissør
 Red Rust (1929) – Skuespiller
 Green Grow the Lilacs (1931) – Skuespiller
 The House of Connelly (1931) – Medregissør, produsert av Group Theatre
 1931- (1931) – Regissør, produsert av Group Theatre
 Night Over Taos (1932) – Regissør, produsert av Group Theatre
 Success Story (1932) – Regissør, produsert av Group Theatre
 Men in White (1933) – Regissør, produsert av Group Theatre
 Gentlewoman (1934) – Regissør, produsert av Group Theatre
 Gold Eagle Guy (1934) – Regissør, produsert av Group Theatre
 Paradise Lost (1935) – Produsert av Group Theatre
 Case of Clyde Griffiths (1936) – Regissør, produsert av Group Theatre
 Johnny Johnson (1936) – Regissør, produsert av Group Theatre
 Many Mansions (1937) – Regissør
 Golden Boy (1937) – Produsert av Group Theatre
 Roosty (1938) – Regissør
 Casey Jones (1938) – Produsert av Group Theatre
 All the Living (1938) – Regissør
 Dance Night (1938) – Regissør
 Rocket to the Moon (1938) – Produsert av Group Theatre
 The Gentle People (1939) – Produsert av Group Theatre
 Awake and Sing! (1939), Nypremiere – Produsert av Group Theatre
 Summer Night (1939) – Regissør
 Night Music (1940) – Produsert av Group Theatre
 The Fifth Column (1940) – Regissør
 Clash by Night (1941) – Regissør
 A Kiss for Cinderella (1942), Nypremiere – Regissør
 R.U.R. (1942), Nypremiere – Regissør
 Apology (1943) – Regissør og produsent
 South Pacific (1943, ingen relasjon til musikalen South Pacific) – Regissør
 Skipper Next to God (1948) – Regissør
 The Big Knife (1949) – Regissør
 The Closing Door (1949) – Regissør
 Bak kulissene (1950) – Medprodusent
 Peer Gynt (1951), Nypremiere – Regissør
 Selsomt mellomspill (1963), Nypremiere – Produsert av Actors Studio
 Marathon '33 (1963) – Produksjonsveileder
 Tre søstre (1964), Nypremiere – Regissør, produsert av Actors Studio

 Filmroller 
Strasberg spilte også selv i noen filmer. Mest oppmerksomhet fikk han for rollen som Hyman Roth i Gudfaren 2 (1974). Rollefiguren var en eldre jødisk mann, med bakgrunn fra organisert kriminalitet, som hadde slått seg ned i Miami og derfra ledet kriminell virksomhet på Cuba. I løpet av filmen pådrar han seg Michael Corleones vrede; Corleone ble spilt av Strasbergs tidligere elev Al Pacino. Strasberg ble Oscar-nominert for rolletolkningen sin, men prisen gikk til Robert De Niro, som også hadde vært en av hans elever. Senere hadde han blant annet roller i Alarm på Nord-Ekspressen (1976) og La oss robbe banken (1979).

 Filmografi 
+ Film og fjernsyn År  Tittel  Rolle Merknad 1937  Alt for kjærligheten  Pat  Ukreditert  1953  China Venture  Patterson   1974  Gudfaren 2  Hyman Roth   1976  Alarm på Nord-Ekspressen  Herman Kaplan   1977  The Godfather Saga  Hyman Roth  Miniserie 1978  The Last Tenant  Frank  TV-film  1979  Loven er lik for alle  Bestefar Sam   Med ryggen mot veggen  David Rosen   La oss robbe banken  Willie  Pasinettiprisen for beste mannlige hovedrolle på Filmfestivalen i Venezia 1981  Operasjon nynazist  Morton Weisman  TV-film 

 Bibliografi 


 Priser og nominasjoner 
Strasberg fikk en stjerne på Hollywood Walk of Fame 6757 Hollywood Blvd. 27. november 1977.

 År  Pristittel  Kategori  Film/Teaterstykke  Resultat1963  Tony-prisen  Beste produsent  Selsomt mellomspill  1974  New York Film Critics Circle  Beste mannlige birolle  Gudfaren 2   1975  Oscar  Beste mannlige birolle  Gudfaren 2   Golden Globe  Mest lovende nykommer – Mann  Gudfaren 2  1980  Filmfestivalen i Venezia  Pasinettiprisen for beste mannlige hovedrolle  La oss robbe banken  

 Referanser 

 Eksterne lenker 

 The Lee Strasberg Theatre & Film Institute 

Kategori:Regissører fra USA
Kategori:Skuespillere fra USA
Kategori:Oscar-nominerte skuespillere
Kategori:Hollywood Walk of Fame
Kategori:Personer fra USA født i Ukraina
Kategori:Personer fra New York City
Kategori:Personer fra Tsjortkiv rajon i Ternopil oblast